Gisin sijoittui Åren MM-kilpailuissa 2007 viidenneksi syöksylaskussa. Garmisch-Partenkirchenin MM-kilpailuissa 2011 hän oli superalppiyhdistetyssä neljäs ja syöksylaskussa kahdeksas. Schladmingissa 2013 hän sijoittui supersuurpujottelussa ja superalppiyhdistetyssä kymmenenneksi. Sotšin olympialaisissa 2014 Gisin saavutti kultaa syöksylaskussa samalla ajalla Tina Mazen kanssa. Superalppiyhdistetyssä hän oli viides ja suurpujottelussa kymmenes.